Nordecon'i aktsionärid otsustasid võtta kasutusele nimiväärtuseta aktsiad. Olympic Entertainment Group'i aktsionärid otsustasid samuti nimiväärtuseta aktsiate kasuks ning vähendavad aktsia arvestuslikku nimiväärtust kahes järgus 0,54 euroni, makstes vahe (0,10 eurot) aktsionäridele välja. Silvano Fashion Group'i aktsionärid on otsustanud vähendada aktsiate nimiväärtust 0,50 euroni ning maksta  vahe (0,14 eurot) samuti aktsionäridele välja. Arco Vara, Baltika ja Harju Elektri aktsionärid otsustasid aga aktsiakapitali hoopis vaba omakapitali arvel suurendada, kehtestades aktsia uueks nimiväärtuseks 0,70 eurot. Seega kasutatakse üsna erinevaid lähenemisi, lähtudes muuhulgas investorite eelistustest ning ettevõtte finantsseisukorrast.